Електрани на Македония
„Електрани на Македония“ (), съкратено ЕЛЕМ, е акционерно дружество и енергийно предприятие в Северна Македония, изцяло собственост на северномакедонската държава. Дружеството е основният производител на електрическа енегрия за електроенегийната система на страната.

По данни от 2008 година общото производство на електрическа енергия на ЕЛЕМ е 5615 гигавата, от които 4877 гигавата (87%) от топлоелектрически централи и 738 гигавата (13%) от водноелектрически централи. В същата година производството на хидроцентралите се смята за по-слабо заради лошата хидроложка година.

През 2008 година, за потребностите на топлоелектрическите централи, от рудниците на ЕЛЕМ са добити 7 746 170 тона каменни въглища. За потреблението на ТЕЦ „Битоля“ от рудник „Суводол“ се добити 6 376 643 тона, а от рудник „Брод–Гнеотино“ са добити първите количества, възлизащи на 127 536 тона. Като съгласно плановете, от 2008 г., през 2009 г. от новия рудник е трябвало да се произведе 2 млн. тона въглища или около една трета от потребностите на ТЕЦ „Битоля“. За нуждите на ТЕЦ „Осломей“ от рудник „Осломей–Запад“ са добити 936 278 тона въглища, а с отварянето на добивния участък „Стар рудник“ е изпълнен добив от 305 713 тона.

История 
Дружеството е създадено през август 2005 г. след отделяне от някогашния държавен енергиен монополист „Електростопанство на Македония“ (ЕСМ). Във връзка с преструктурирането на ЕСМ и предстоящата тогава приватизация на мрежите за пренос и разпределение на електроенергия е взето да решение да бъдат отделени електроцентралите, за да останат собственост на държавата. Така възникват 3 нови дружества, чиито наследници към 2013 г. са:
 ЕЛЕМ („Електрани на Македонија“, „Електроцентрали на Македония“) – електропроизводство;
 МЕПСО („Македонски електропреносен систем оператор“) – електропренос;
 ЕВН – електроразпределение.

Капацитети 
ЕЛЕМ притежава три топлоелектрически централи, две от които работят с лигнитни въглища и притежават сбствени рудници и една с мазут:
 РЕК „Битоля“ (3 термоблока с инсталирана мощност от 675 MW);
 РЕК „Осломей“ край Кичево;
 ТЕЦ „Неготино“;

Също така има 8 водноелектрически централи:
 ВЕЦ „Вруток“
 ВЕЦ „Равен“
 ВЕЦ „Върбен“
 ВЕЦ „Шпиле“
 ВЕЦ „Глобочица“
 ВЕЦ „Тиквеш“
 ВЕЦ „Света Петка“
 ВЕЦ „Козяк“

Бележки 

Електроенергийни компании
Енергийни компании в Северна Македония
Компании в Скопие